Here is a page extracted from Wikipedia that may contain CSS, HTML, and a lot of unformatted text.

Title: هارون الرشيد
Content: هارون الرشيد ( حوالى 24 مارس 766 - 14 ابريل 809 )، الخليفه العباسى الخامس ، يرجع نسبه للعباس بن عبد المطلب عم النبى محمد. بويع بالخلافه بعد وفاة اخوه موسى الهادي. عند استلام الرشيد الخلافه كانت الدوله العباسيه ممتده على مساحه جغرافيه واسعه من وسط اسيا فى الشرق للمحيط الاطلسى فى الغرب و تضم شعوب و اجناس كتيره فبالتالى كانت متعرضه لثورات و قلاقل.

هارون الرشيد كان بطبعه محباً العلم و الفن و الادب و فى عهده ازدهرت العلوم و الفنون و الاداب و عم امبراطوريته رخاء اقتصادى. الرشيد اسس المكتبة الأسطورية بيت الحكمه فى بغداد ووضع بيها كتب و مؤلفات كثيره من كل انحاء العالم. دار الحكمه كانت مركز ثقافي كبير فيه صالات كتيره فيها مكتبات و قاعات للمحاضرات و مكاتب لنسخ و ترجمة الكتب و تجليدها. تحولت بغداد لمركز ثقافى مهم يأتيه طلاب العلم من كل البلاد وعُمل فى الجوامع حلقات لتدريس العلم و جذبت بغداد حكماء الطب و المهندسين و البنايين و أصحاب الحرف من كل مكان .

سمعة هارون الرشيد وصلت لأماكن كثيره فى العالم و بعت الهند و الصين و اوروبا سفرا لبلاطه محملين بالهدايا لكسب ود الخليفة القوي .وكمان كان الخليفة هارون الرشيد قائد عسكري مميز و كان سياسي و دبلوماسي محنك. فى عهده كان الامبراطور شارلمان بيحكم مناطق كتيره فى اوروبا و عشان يقلل من خطر البيزنطيين على امبراطوريته عمل اتفاقيات مع هارون الرشيد و بعت له الهدايا , كان من ضمنها افيال و مفاتيح الاماكن المسيحيه المقدسه فى بيت المقدس.

هارون الرشيد كان نفسه يحفر قناه مابين البحر الاحمر و البحر المتوسط زى قناة السويس دلوقتى لكن اهمل الفكره بسبب غزوات البيزنطيين و دخولهم الحجاز.

وصف المؤرخ السيوطى هارون الرشيد بإن بشرته كانت بيضه و كان طويل و وسيم بيحب العلم و العلما و انه كان بيعمل غزوات كتيره و انه حج 9 مرات و كان لما بيروح يحج كان بياخد معاه الفقها و عيالهم و اعداد كبيره من بلاطه و فى السنين اللى ماحجش فيها كان بيبعت 300 راجل بالنيابه عنه و معاهم كسوة الكعبه ، و عشان كده طلع عليه انه كان بيحج سنه و بيغزو سنه. و كتب الطبرى انه غزا 7 مرات و جهز 20 حمله عسكريه فى البر و البحر الابيض و البحر الاحمر.

فى سنة 808 قاد الرشيد جيش لخراسان لقمع ثورات و انتفاضات قامت ضد الحكم العباسى لكن لما وصل مدينة طوس عييى و اتوفى فى 14 ابريل 809 بعد ما حكم اكتر من 23 سنه و بتعتبر فترة حكمه الفتره الدهبيه فى عصر الدوله العباسيه.

اتدفن هارون الرشيد فى منطقه فى بلاد فارس لكن مكان تربته مش معروف لغاية النهارده.

شوف كمان 
 غزو العباسيين اسيا الصغيره سنة 782

مصادر 

عباسيين
خلفا عباسيين
خلافه اسلاميه
مواليد 766
وفيات 809